Case ID: 1040294
Sentence 2: Kassasiya şikayətinin dəlilləri, tərəflərin izahatları Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, iddiaçı, X1 Universitetində beş il təhsil almış, 2011-ci ildə 113 gün, 2012-ci ildə 167 gün; 2013-cü ildə 182 gün; 2014-cü ildə 178 gün; 2015-ci ildə 140 gün; 2016-cı ildə 33 gün təhsil almış, bütün qeyd olunan dövrlər xxxx 2019-cu il tarixli ***** nömrəli X1 Universiteti tərəfindən verilmiş arayışla təsdiq olunmuş, Azərbaycan Respublikasının xxxx 1997-ci il tarixli Qanunu ilə «Azərbaycan Respublikası Hökuməti ilə Gürcüstan Hökuməti arasında təhsil sahəsində əməkdaşlıq haqqında Saziş» təsdiq edilmiş, həminSazişin 4-cü maddəsinə görə tərəflər hər iki dövlətin təhsil müəssisələri tərəfindən təhsil, ixtisas, elmi dərəcə və adlar barədə 1992-ci ilin xxxx sonra verilmiş sənədlərin tanınması ilə bağlı məsələləri nizama salmaq üçün lazımi işlərin aparılması haqda razılığa gəldilər, həmin Sazişin 8-ci maddəsinə görə tərəflərdən hər biri öz təhsil müəssisələrinə digər Tərəfin vətəndaşlarının mövcud qəbul qaydaları əsasında müsabiqə yolu ilə və ödənişli əsaslarla qəbul edilməsinə və onların kompensasiya əsasında təhsil almalarına etiraz etmir, Gürcüstan Respublikasının səlahiyyətli orqanı tərəfindən İddiaçı X1 Universiteti tərəfindən verilmiş xxxx 2016-cı il tarixli, ****** nömrəli diploma (təhsil sənədinə) apostil verilməklə, həmin ölkədə diplomun qanuniliyi tanınmış, yəni bu səlahiyyət sirf həmin təhsil müəssisəsinə aiddir, həmçinin Azərbaycan Respublikasının xxxx 1997-ci il tarixli Qanunu ilə «Azərbaycan Respublikası Hökuməti ilə Gürcüstan Hökuməti arasında təhsil sahəsində əməkdaşlıq haqqında Saziş» təsdiq edildiyindən, cavabdeh tərəfindən həmin ölkədə təhsil almış şəxs kimi iddiaçının da diplom üzrə ixtisasının tanınması barədə şəhadətnamə verilməsi üzrə inzibati icraat zamanı ekspertiza keçirilməsinə zərurət olmamışdır.